Mestská časť Bratislava-Dúbravka

Materiál na rokovanie
Miestneho zastupiteľstva, 
dňa 07.07. 2009

N á v r h

Všeobecne záväzného nariadenia Mestskej časti Bratislava-Dúbravka č. …… /2009  o opatrovateľskej službe, spôsobe určenia a výške úhrady za poskytované sociálne služby

Predkladateľ                                                                                   Materiál obsahuje: 
Ing. Ján Sandtner                                                                         
starosta                                                                                              1. Návrh uznesenia
                                                                                                          2. Stanovisko komisie
Zodpovedný:                                                                                    3. Dôvodová správa                            
PhDr. František Guth                                                                        4. Návrh VZN
prednosta                                                                                           

Spracovateľ                                                                                    
JUDr. Izabela Rosíková
vedúca sociálno-zdravotného
oddelenia

Júl 2009
Dôvodová správa
     Návrh všeobecne záväzného nariadenia (ďalej len VZN) Mestskej časti Bratislava-Dúbravka č......./ 2009/ VZN o opatrovateľskej službe, spôsobe určenia a výške úhrady za poskytované sociálne služby, predkladáme z dôvodu zmeny legislatívy – schválenia zákona č. 448/2008 Z.z. o sociálnych službách, ktorý je v platnosti od 1. januára 2009. Uvedený zákon nahradil doterajšiu právnu úpravu sociálnej pomoci v oblasti sociálnych služieb, ustanovenú v zákone č. 195/1998 Z.z. o sociálnej pomoci v znení neskorších predpisov, ktorá už dostatočným spôsobom neriešila a neupravovala poskytovanie a financovanie sociálnych služieb. Nová právna úprava je komplexne orientovaná na jednotlivca, rodinu a komunitu fyzických osôb, ktorí sa ocitli v nepriaznivej sociálnej situácii alebo v krízovej sociálnej situácii, ktorých riešenie alebo riziko ich vzniku zakladá vhodnosť a účelnosť pomoci poskytnutím opatrovateľskej sociálnej služby. Zároveň ide o potrebu reakcie na dôsledky nepriaznivého demografického vývoja, starnutia populácie a predlžovania veku dožitia a s tým súvisiace problémy zabezpečenia dlhodobej sociálno-zdravotnej starostlivosti o starších ľudí a zabezpečenie jej udržateľnosti, primeranosti a kvality s prihliadnutím na potreby klientov a poskytovateľov daných sociálnych služieb. Návrh VZN ustanovuje podmienky, na základe ktorých mestská časť Bratislava-Dúbravka pri výkone svojej samosprávnej pôsobnosti v súlade so zákonom NR SR č. 448/2008 Z.z. o sociálnych službách zabezpečuje poskytovanie opatrovateľskej služby na území mestskej časti. Okrem stanovenia podmienok a postupov pri poskytovaní opatrovateľských služieb sa VZN zameriava aj na určenie úhrad za tieto služby. Nadobudnutím účinnosti tohto VZN sa zrušuje Všeobecne záväzné nariadenie č. 1/2004 zo dňa 16.03.2004 a príloha k VZN č.1/2008 o spôsobe určenia úhrady a výšky úhrady za poskytnuté opatrovateľské služby.

V š e o b e c n e   z á v ä z n é   n a r i a d e n i e
Mestskej časti Bratislava-Dúbravka

o opatrovateľskej službe, spôsobe určenia a výške
úhrady za poskytované sociálne služby

Miestne zastupiteľstvo v Mestskej časti Bratislava-Dúbravka v súlade s ustanovením § 6 ods. 1  a § 11 zákona NR SR č. 369/1990 Zb. o obecnom zriadení v znení neskorších predpisov a zákona NR SR č. 448/2008 Z. z. o sociálnych službách (ďalej len „zákon č.448/2008 Z. z.“) a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, sa uzniesli na tomto všeobecne  záväznom  nariadení:

§ 1                                                         
Úvodné ustanovenia

Toto všeobecne záväzné nariadenie sa vzťahuje na poskytovanie opatrovateľskej služby - na riešenie nepriaznivej sociálnej situácie z dôvodu ťažkého zdravotného postihnutia, nepriaznivého zdravotného stavu alebo z dôvodu dovŕšenia dôchodkového veku. 1)  Všeobecne záväzné nariadenie upravuje pôsobnosť Mestskej časti Bratislava-Dúbravka vo veciach:  
rozhodovania o odkázanosti na opatrovateľskú službu, poskytovania opatrovateľskej služby a spôsobu určenia a výšky úhrady za poskytovanie opatrovateľskej služby.

§ 2
Opatrovateľská služba

1.  Opatrovateľská služba je sociálna služba, poskytovaná fyzickej osobe, ktorá:
a)	je odkázaná na pomoc inej fyzickej osoby a jej stupeň odkázanosti 2)
b)	je odkázaná na pomoc pri úkonoch sebaobsluhy, úkonoch starostlivosti o svoju domácnosť a základných sociálnych aktivitách 3)
2.  Opatrovateľskou službou sú poskytované jednotlivé úkony 4) 
3. Rozsah jednotlivých úkonov sa určí individuálne na základe lekárskej a sociálnej posudkovej činnosti a to v hodinách. 
4. Minimálny rozsah úkonov sebaobsluhy nesmie byť nižší ako je rozsah zodpovedajúci stupňu odkázanosti fyzickej osoby posúdený podľa prílohy 5) 
5.  Opatrovateľskú službu nemožno poskytovať fyzickej osobe, ktorej:
a)	sa poskytuje celoročná pobytová sociálna služba,
b)	je opatrovaná fyzickou osobou, ktorej sa poskytuje peňažný príspevok na opatrovanie 6) 

––––––––––––––––––––––––––––––––––––––––––––––––––––––––––––––––––––––––––––––––––––––––––
1)  §41 a §72,73,74 zákona SNR č.448/2008 Z z. o sociálnych službách v znení neskorších predpisov
2)  príloha č. 3 zákona NR SR č. 448/2008 Z. z. o sociálnych službách v znení neskorších predpisov
3)  príloha č. 4 zákona NR SR č. 448/2008 Z. z. o sociálnych službách v znení neskorších predpisov
4)  príloha č.4 zákona NR SR č. 448/2008 Z. z. o sociálnych službách v znení neskorších predpisov
5)  príloha č.3 k zákonu NR SR č. 448/2008 Z. z, o sociálnych službách v znení neskorších predpisov
6) zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o  
    zmene  a doplnení niektorých zákonov v znení neskorších predpisov

c)   sa poskytuje peňažný príspevok na osobnú asistenciu
d)   je nariadená karanténa pre podozrenie z nákazy prenosnou chorobou a pri ochorení   
       touto nákazou.

6.  Ustanovenie tohto  § 2 písm. b) sa nepoužije, ak fyzickej osobe, ktorej:
 a)  sa poskytuje ústavná zdravotná starostlivosť v zdravotníckom    zariadení,
 b)  sa poskytuje odľahčovacia služba,
 c)  je opatrovaná fyzickou osobou, ktorej sa poskytuje peňažný príspevok na   opatrovanie podľa osobitného predpisu, sa opatrovateľská služba poskytuje v rozsahu   najviac 8 hodín mesačne.

§ 3
Konanie vo veci odkázanosti na sociálnu službu

1. Konanie o odkázanosti na opatrovateľskú službu sa začína spravidla na základe písomnej žiadosti fyzickej osoby o posúdenie odkázanosti na sociálnu službu.

2. Žiadosť o posúdenie odkázanosti na sociálnu službu podľa tohto  § ods.1/ sa podáva na Miestnom úrade MČ Bratislava – Dúbravka (ďalej len „miestny úrad“).

3. Pokiaľ fyzická osoba vzhľadom na svoj zdravotný stav nemôže sama podať žiadosť o posúdenie odkázanosti na sociálnu službu alebo dať písomný súhlas na poskytnutie sociálnej služby, môže v jej mene a s jej súhlasom a na základe potvrdenia ošetrujúceho lekára o zdravotnom stave tejto fyzickej osoby podať žiadosť alebo dať súhlas aj iná fyzická osoba.

4. Žiadosť o posúdenie odkázanosti na sociálnu službu obsahuje:
a) meno a priezvisko fyzickej osoby, ktorej sa má poskytovať sociálna služba,
b) dátum narodenia,
c) adresa pobytu,
d) rodinný stav,
e) štátne občianstvo,
f) druh sociálnej služby, na ktorú má byť fyzická osoba posúdená.

5. Opatrovateľskú službu možno poskytovať až po nadobudnutí právoplatnosti rozhodnutia o odkázanosti na sociálnu službu.

6. Podkladom na vydanie rozhodnutia o odkázanosti na sociálnu službu je posudok o odkázanosti na sociálnu službu.

7. Na vypracovanie posudku o odkázanosti na sociálnu službu sa primerane použijú ustanovenia osobitého zákona 7).

8. Mestská časť Bratislava-Dúbravka (ďalej len „Mestská časť“), na základe lekárskeho posudku a sociálneho posudku vyhotovuje posudok o odkázanosti na sociálnu službu, ktorý obsahuje:
a) stupeň odkázanosti fyzickej osoby na pomoc inej fyzickej osoby,

––––––––––––––––––––––––––––––––––––––––––––––––––––––––––––––––––––––––––––––––––––––––––
7)  § 48 až 51 zákona č. 448/2008 Z. z. o sociálnych službách v znení neskorších predpisov
b) znevýhodnenie fyzickej osoby s ťažkým zdravotným postihnutím,  alebo s nepriaznivým zdravotným stavom v oblasti sebaobslužných úkonov, úkonov starostlivosti o svoju domácnosť a pri základných sociálnych aktivitách,
c) návrh druhu sociálnej služby,
d) určenie termínu opätovného posúdenia zdravotného stavu.

9. Pri rozhodovaní o odkázanosti na sociálnu službu môže mestská časť použiť ako podklad na vydanie rozhodnutia o odkázanosti na sociálnu službu komplexný posudok vydaný príslušným úradom práce, sociálnych vecí a rodiny na účely kompenzácie sociálnych dôsledkov ťažkého zdravotného postihnutia podľa osobitného predpisu, ak je jeho obsahom aj posúdenie stupňa odkázanosti fyzickej osoby na pomoc inej fyzickej osoby alebo posudok o odkázanosti na sociálnu službu vydaný inou obcou.

10. Na konanie o odkázanosti na sociálnu službu sa primerane vzťahujú všeobecne záväzné právne predpisy o správnom konaní 8).

11. Priebeh konania vo veci rozhodovania o odkázanosti na sociálnu službu zabezpečuje oddelenie sociálnych vecí a zdravotníctva miestneho úradu, ktoré eviduje a vedie celú spisovú agendu.

12. O odkázanosti na sociálnu službu rozhoduje za mestskú časť ako správny orgán starosta obce 9)

§ 4
Poskytovanie opatrovateľskej služby

1. Podmienkou poskytovania opatrovateľskej služby je rozhodnutie o odkázanosti na poskytovanie sociálnej služby.

2. Opatrovateľská služba je terénna sociálna služba, ktorá sa poskytuje prednostne v byte   občana.

3. Opatrovateľská služba sa poskytuje na dobu počas splnenia podmienok trvania nároku na tento druh sociálnej služby.

4. Pri hospitalizácii klienta alebo pri prerušení poskytovania opatrovateľskej služby na dobu  kratšiu ako tri mesiace sa rozhodnutie o zastavení poskytovania opatrovateľskej služby    nevydáva.

5. V prípade dovolenky opatrovateľky, alebo v prípade práceneschopnosti sa opatrovateľská služba zabezpečuje len podľa personálnych možností opatrovateľskej služby.

6. Opatrovateľská služba sa poskytuje len v pracovné dni a to v pracovnom čase od            7.30 – 15.30 h.

––––––––––––––––––––––––––––––––––––––––––––––––––––––––––––––––––––––––––––––––––––––––––
8)  zákon č. 71/1967 Zb. o správnom konaní v znení neskorších predpisov
9)  v zmysle § 13 ods. 5 zákona NR SR č. 369/1990 Zb. o obecnom zriadení v znení neskorších predpisov.
7. Poskytovateľ sociálnej služby môže jednostranne vypovedať zmluvu o poskytovaní sociálnej služby, ak:
a) prijímateľ sociálnej služby hrubo porušuje povinnosti vyplývajúce zo zmluvy o poskytovaní sociálnej služby najmä tým, že hrubo porušuje dobré mravy, ktoré narúšajú občianske spolužitie alebo nezaplatí dohodnutú úhradu za sociálnu službu,
b)  prijímateľ sociálnej služby neuzatvorí dodatok k zmluve o poskytovaní sociálnej služby, ak sa zmenia okolnosti pre určenie výšky úhrady za sociálnu službu,
c) mestská časť rozhodne o zániku odkázanosti fyzickej osoby na opatrovateľskú službu.

8. Pri jednostrannom vypovedaní zmluvy je poskytovateľ sociálnej služby povinný doručiť prijímateľovi sociálnej služby písomnú výpoveď s uvedením dôvodu výpovede.
 
9. Prijímateľ sociálnej služby môže jednostranne vypovedať zmluvu o poskytovaní sociálnej služby kedykoľvek aj bez uvedenia dôvodu, výpovedná lehota nesmie byť dlhšia ako 30 dní.  

§ 5
Úhrada za opatrovateľskú službu, spôsob jej určenia a platenia

1. Prijímateľ sociálnej služby je povinný platiť úhradu za opatrovateľskú službu v sume určenej poskytovateľom sociálnej služby.

2. Úhrada za opatrovateľskú službu v kalendárnom mesiaci sa určí podľa zodpovedajúceho stupňa odkázanosti fyzickej osoby 10) 

3.Výšku úhrady za opatrovateľskú službu určuje mestská časť Bratislava-Dúbravka nasledovne:
-	úhrada za jednu hodinu opatrovateľskej služby pri stupni odkázanosti II. a III. (časť B.prílohy č.3 k zákonu č. 448/2008 Z.z. v znení neskorších predpisov) je 0,80 Eura
-	úhrada za jednu hodinu opatrovateľskej služby pri stupni odkázanosti IV. (časť B.prílohy č.3 k zákonu č. 448/2008 Z.z. v znení neskorších predpisov) je 1 Euro,
-	úhrada za jednu hodinu opatrovateľskej služby pri príjme presahujúcom štvornásobok životného minima sú 2 Eura.

4. Úhradu za opatrovateľskú službu platí klient podľa skutočného rozsahu poskytnutých hodín za kalendárny mesiac, v ktorom sa opatrovateľská služba poskytla, najneskôr do 15. dňa nasledujúceho mesiaca.
5. Rozsah a podmienky úhrady za poskytovanie opatrovateľskej služby si klient dohodne s poskytovateľom v zmluve o poskytovaní sociálnej služby.

 § 6
Právna ochrana občana pri platení úhrady

1. Po zaplatení úhrady za opatrovateľskú službu musí prijímateľovi sociálnej služby zostať mesačne z jeho príjmu najmenej 1,3 násobku sumy životného minima pre jednu plnoletú fyzickú osobu 11) 
––––––––––––––––––––––––––––––––––––––––––––––––––––––––––––––––––––––––––––––––––––––––––
10) príloha zákona NR SR č. 448/2008 Z. z. o sociálnych službách v znení neskorších predpisov, v prepočte na  
      21 pracovných dní poskytovanej služby.
11) zákon  601/2003 Z. z. v znení neskorších predpisov
2. V prípade, že prijímateľ sociálnej služby nemá príjem alebo jeho príjem nepostačuje na platenie úhrady za sociálnu službu, úhradu za sociálnu službu platí najbližší rodinný príslušník, prípadne iná osoba, prípadne osoba, ktorá uzatvorí s poskytovateľom sociálnej služby zmluvu o platení úhrady za sociálnu službu.

§ 7
Zmluva o poskytovaní sociálnej služby

1. Mestská časť poskytuje sociálnu službu na základe zmluvy o poskytovaní sociálnej služby. Zmluva o poskytovaní sociálnej služby musí byť uzavretá spôsobom, ktorý je pre prijímateľa sociálnej služby zrozumiteľný.

2. Pokiaľ má fyzická osoba záujem o poskytnutie sociálnej služby je povinná podať písomnú žiadosť o uzavretie zmluvy o poskytovaní opatrovateľskej služby mestskou časťou.

3. Žiadosť o poskytovanie opatrovateľskej služby fyzickej osobe obsahuje:
a) meno a priezvisko osoby, ktorej sa má poskytovať opatrovateľská služba, dátum narodenia
a adresu jej pobytu,
c) potvrdenie o príjme za predchádzajúci kalendárny rok,
d) doklady o majetkových pomeroch (napr. listy vlastníctva),
e) deň začatia a poskytovania sociálnej služby a čas poskytovania sociálnej služby,
f) iné doklady, ktoré sú podkladom na uzavretie zmluvy,

4. K žiadosti o uzavretie zmluvy o poskytovaní opatrovateľskej služby fyzická osoba priloží aj právoplatné rozhodnutie o odkázanosti na sociálnu službu.

5. Zmluva o poskytovaní sociálnej služby obsahuje:
a) označenie zmluvných strán,
b) druh poskytovanej sociálnej služby,
c) vecný rozsah sociálnej služby 12) a formu poskytovania sociálnej služby
d) deň začatia poskytovania sociálnej služby,
e) čas poskytovania sociálnej služby,
f) miesto poskytovania sociálnej služby,
g) sumu úhrady za sociálnu službu, spôsob jej určenia a spôsob jej platenia,
h) podmienky zvyšovania sumy úhrady za sociálnu službu,
i) dôvody odstúpenia od zmluvy.

6. Ak sa zmenia skutočnosti, ktoré sú predmetom zmluvy o poskytovaní sociálnej služby, je možné tieto skutočnosti zmeniť dodatkom k zmluve, prípadne je možné zmluvu vypovedať. 13)  

§ 8
Prechodné ustanovenia

1. Fyzická osoba, ktorej sa poskytuje opatrovateľská služba podľa zákona účinného do       
    31.decembra 2008 sa považuje za  odkázanú  na túto  službu  do  nadobudnutia    
    právoplatnosti rozhodnutia o odkázanosti na opatrovateľskú službu podľa zákona účinného 
––––––––––––––––––––––––––––––––––––––––––––––––––––––––––––––––––––––––––––––––––––––––––
12)  podľa § 15 NR SR č. 448/2008 Z. z. o sociálnych službách v znení neskorších predpisov
13) podľa § 74 ods. 11 – 15 zákona NR SR č. 448/2008 Z. z. o sociálnych službách v znení neskorších predpisov
    od 01.januára 2009, najdlhšie do 31. decembra 2010, pričom sa celková úhrada za    
    opatrovateľskú službu počas prechodného obdobia  nemení.

2. Fyzická osoba, ktorá vykonáva opatrovateľskú službu podľa zákona účinného od                
    1. januára 2009 je povinná splniť podmienku dosiahnutého vzdelania, t. j. buď úplné  
    stredné odborné vzdelanie získané v študijnom odbore so zameraním na opatrovanie alebo 
    na poskytovanie zdravotnej starostlivosti, alebo absolvovanie akreditovaného kurzu 
    opatrovania najmenej v rozsahu 220 hodín do 31. decembra 2011.

§ 9
Zrušovacie ustanovenia

1. Zrušuje sa VZN č.1/2004 zo 16.03. 2004 o podmienkach poskytovania sociálnych služieb  
    Mestskou časťou Bratislava-Dúbravka.
2.	 Zrušuje sa Príloha č.1 k VZN č.1/2004 z 15.04. 2008 o výške úhrad.

§ 10
Záverečné ustanovenia

Toto nariadenie nadobúda účinnosť ............ 2009. 

                                                                                                   ....................................................
                                                                                                            Ing. Ján S a n d t n e r
                                                                                                    starosta